Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 9. melléklet a 96/2011. (X. 17.) VM rendelethez
Paragraph Index: 556

4. Az üzemmódok megállapítására, megváltoztatására vonatkozó erdõtervezési szempontok 4.1. Faanyagtermelést nem szolgáló üzemmód megállapítása a vízmosásos, meredek, vagy V–VI. fatermési osztályba tartozó, gyenge termõhelyû, talajvédelmi, illetve parkerdõ rendeltetésû, természetes, természetszerû, származék, illetve átmeneti erdõkben javasolt, ha az hosszú távon önfenntartásra alkalmas állapotú. 4.2. Szálaló üzemmódú erdõgazdálkodás elsõsorban az elegyes, rendszeres magtermõ kort elért faállománnyal borított, lehetõleg vegyes korú és változatos térbeli szerkezetû erdõkben folytatható, javasoltan a természetes, természetszerû és származék erdõkbõl álló, nagyobb kiterjedésû, és megfelelõen feltárt erdõtömbökben található bükkös, bükk elegyes gyertyános-kocsánytalan tölgyes, magyar kõrises és magyar kõris elegyes fehér nyáras faállománytípusú erdõkben. 4.3. Átalakító üzemmódot kell megállapítani, illetve engedélyezni azokban az erdõkben, amelyekben az erdõgazdálkodó hosszútávon szálaló üzemmódban kíván gazdálkodni, de az erdõ faállomány-viszonyai a szálaló üzemmódba sorolást még nem teszik lehetõvé.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes